شەفەق نیوز/ نەزار غەزالی ڕاهێنەر لەش گورجکردن، وێنەیلیگ ئەرا نێچیرڤان بارزانی سەرۆک هەرێم کوردستان لە مەوقەی وەرگردن راهێنان تایبەت بڵاو کرد.
غەزالی نووسان: بەڕێز نێچیرڤان بارزانی سەرۆک هەرێم کوردستان وەرزشکار وەهێزیگە، وخاوەن خوازین وگورجی لەشی خاسیگە، وپابەندی وە وەرزشی دیرێد، هەمیش خاوەن هەستیگ وەرزشیە لە رەفتارکردن وەگەرد مەردم.
وتیش؛ من جوور وەرزشکار و راهێنەر دوینم ک کاک نێچیرڤان بارزانی کەسیگ خانەدانە وخاوەن روی خوەشیگە و ئامانجە گەوراگەی خوەی خاسەوکردن رەوش هاووڵاتیبەگانە، هەرچەن ئەو پۆستەیلە وەرگردگە خوەی کەسایەتی سادەیگە و ڕێز لە گشتی گرێد و بوغرایی لەبان کەسیگ نێەکەێد، ئەراوە دوینیمن خوەشەویستی گشت گەل کوردستان وەرگردگە.
